  Анжелика Тихонова корреспондент 2020-тӥ арын толсурлэн кутсконаз Ижкарын вань удмуртъёслэн XIV ӧтчамзы ортчоз. Со пумысен 13-тӥ шуркынмонэ «Удмурт Кенеш» огазеяськонлэн Пичи кенешаз вераськизы. Пуктэм ужпумъёс сярысь ивортодэтъя «Удмуртия» агентстволэн корреспондентэзлы «Удмурт Кенешлэн» кылкутӥсь секретарез Елена Александрова вераз. Бадӟым ӧтчамлэсь азьвыл сӥзьыл котькуд ёросын йылпумъян-быръён конференциос радъялозы. Пичи кенеше люкаськемъёс XIV съездэз Россиысь калыкез лыдъян-гожтонэн но, Удмуртилэн кунлыкезлы 100 ар тырмонэн но герӟаса умой луысал шуыса пусйизы. Со туж ӟеч луысал, со арез юбилейной шуиськом бере, отын ик перепись но, отын ик кунлыклы 100 ар тырмон но луысал ке. Отысь ик вуоно арлы тросэз ужпумъёс но азьланезлы кенешчиослы кылдозы Елена Александрова, «Удмурт Кенеш» огазеяськонлэн кылкутӥсь секретарезСо сяна, Пичи кенеше люкаськемъёс удмурт кылэз дышетонэн, ивортодэт вӧлмытӥсь йӧскалык ёзэсъёслэн азинсконэнызы но луонлыкъёсынызы герӟаськем ужпумъёсты эскеризы. Озьы ик Удмурт кыллэсь нуналзэ пусъён, 2020-тӥ арын Россиысь калыкез лыдъян-гожтон ужрад пумысен кенешизы, удмуртлыкез азинтонын мыло-кыдо ужасьёсты пусйизы. Тегъёс: Ижкар Удмуртия УдмуртКенеш ПичиКенеш удмуртъёс тыриськонъёс 100ар  